VOLTAIRE 

MICROMEGAS 

POVESTE FILOSOFICĂ 1752 

În româneşte de Al. Philippide 

Doi uriaşi extratereştri, unul enorm, venind din 
Sirius, altul ceva mai scund, originar din Saturn, aproape 
la fel de însufleţiţi de spirit filosofic şi de curiozitate 
ştiinţifică, ajung în peregrinările lor şi pe „grămăjoara de 
noroi” pe care locuiesc măruntele gângănii numite oameni. 
Cu mare greutate izbutesc ei să zărească o corabie cu 
savanţi francezi înapoiaţi dintr-o expediţie de cercetări 
ştiinţifice, prima de acest gen, şi să culeagă de la dânşii o 
serie de date despre ce gândesc cei mai cultivați dintre 
locuitorii Pământului asupra unor grave probleme de fizică 
şi filosofie. 

Micromegas este aşadar o călătorie imaginară, gen 
literar, asemănător aceluia pe care îl numim astăzi 
ştiinţifico-fantastic. În vreme ce utopiştii care i-au urmat 
lui Morus îşi aşezau ţările, modele de organizare politico- 
socială, undeva într-un colț neexplorat încă al oceanelor 
noastre, Campancila şi Cyrano de Bergerac le mută în 
soare şi lună. Voltaire, dimpotrivă, aduce sirieni şi 
saturnieni pe planeta noastră, ca nişte Gulliveri într-o 
insulă a piticilor. 

Fizica şi astronomia, ca nişte discipline antiscolastice 
care, prin descoperirile lor recente, răsturnau datele 
Bibliei şi serveau propagandei anticatolice, preocupau de 
mult pe Voltaire. 

Filosoful nostru importase din Anglia pasiunea lor, 
cum o dovedesc Scrisorile filosofice, apoi tratatul de 
popularizare Elemente ale filosofiei lui Newton (1755) şi 
numeroase alte memorii şi opuscule. Anii petrecuţi la 
Potsdam, unde la celebrele cine ale lui Frederic al II-lea, 
prelungite până în zori, în tiinea pe Maupertuis, i-au 
redeşteptat gustul pentru speculările filosofice bazate pe 
ştiinţele naturii. În acel mediu a fost compusă povestea lui 
Micromegas, publicată la Londra în 1752. 

Ficţiunea serveşte autorului pentru a da 


contemporanilor săi o lecție de modestie adresată în 
special teologilor catolici, acelor apologețţi ai religiei care 
predicau că întreg universul a fost subordonat de 
divinitate plăcerii şi folosinţei binecredincioşilor de pe 
Pământ. Cât de ridicolă apare această teză din Teologia 
astronomică a  engilezului Derham în contrast cu 
proporțiile, rațiunea, ştiinţa şi tehnica lui Micromegas! 
Acest om din altă lume este şi mare (megas) şi mic 
(mieros) în comparație cu alte ființe de pe alte planete şi 
mai voluminoase decât Sirius! Inteligența şi durata vieții 
sunt pe măsura proporțiilor trupeşti. 

Micul roman filosofic al lui Micromegas respiră 
încrederea în ştiinţele naturii, singurele care nu învrăjbesc 
pe oameni. Actualitatea ştiinţifică a vremii ocupă un loc 
important în povestire, de la descoperirile astronomice ale 
lui Huygens şi cele ale lui Leuwenhoek şi Rtaumur în 
lumea infiniților mic până la expediţia lui Maupertuis şi 
Clairvant la cercul polar nord pentru măsurarea unui grad 
de meridian. Infinitul mare şi infinitul mic. Sirius şi ouăle 
de insecte examinate de Swammerdam la microscop arată 
că omul se aşază foarte aproape de acestea din urmă pe 
scara formelor materiei. Deşi în dosul acestei materii 
apare din când în când un creator, rolul acestuia se reduce 
la un gest inițial, acela al divinității imaginate de deişti. 
Materia se organizează singură, fiind înzestrată cu 
prioritatea mişcării. A muri înseamnă a înapoia naturii 
elementele corpului pentru ca acestea să retrăiască într-o 
altă combinatie. Acest  atomism  lucreţian, propriu 
materialismului  mecanicist din secolul al XVIII-lea, 
prelungeşte pe plan literarân Micromegas concepțiile lui 
Voltaire din Tratatul de metafizică scris la Cirey cu vreo 
cincisprezece ani mai înainte. 

Metafizical Pseudoştiința prin excelenţă, bună numai 
să înrăiască pe oameni, opuşi unii altora de îndată ce se 
străduiesc să definească sufletul. Descartes, Leibniz şi 
Malebranche au bătut câmpii în această privinţă. Abia 
senzualismul lui Lock aduce ceva rațional. De la Scrisorile 
filosofice convingerile lui Voltaire n-au variat în privinţa 


aceasta. 

Caracterul antireligios al opusculului apare la fiecare 
pagină. Nicăieri, între sisteme planetare, Micromegas n-a 
întâlnit vreun empireu în numele căruia teologii, până şi în 
Sirius, persccută cercetările ştiinţifice, aceiaşi care pe 
pământ văd diavolul în dosul oricărui fenomen necunoscut 
şi ţi întâmpină cu blesteme. 

Pacifismul lui Voltaire, exprimai adesea când cu 
ironie, când cu vehemenţă, reapare în Micromegas cu un 
accent deosebit de modern. Curteanul regelui Prusiei nu 
se sfieşte să denunțe pe monarhi ca provocatori ai 
războaielor, răspunzători de zeci de mii de vieți sacrificate 
pentru care pun apoi să se etnte Te-Deum-uri. Era poate 
un mijloc de a-şi răcori sufletul, de pe atunci ulcerat de 
uncie comportări ale lui Frederic al II-lea. 

Voltaire plăteşte şi alte polite în Micromegas. 
Secretarul Academici  saturniene,  popularizatorul de 
ştiinţe cu stilul înflorit, grăbit să se pronunţe în probleme 
pe care nu le examinase decât superficial, seamănă ca 
două picături de apă cu Fontenelle, bătrân de nouăzeci şi 
cinci de ani pe atunci, precursor al filosofilor iluminişti, 
dar care în diferite polemici ale lui Voltaire nu-i 
îmbrăţişase totdeauna cauza. 

Marele iluminist a imaginat acum peste două secole 
zborul intermlanetar; ceea ce se credea atunci că e de 
domeniul purei fantezii devine astăzi o realitate, grație 
ştiinţei sovietice, care prin lansarea primului satelit 
artificial al pământului şi al planetei artificiale a deschis o 
eră nouă în istoria omenirii, era cuceririi spaţiului cosmic. 

Capitolul I 

CĂLĂTORIA UNUI LOCUITOR DIN LUMEA STELEI 
SIRIUS ÎN PLANETA SATURN 

Într-una din planetele care se învârtesc în jurul 
stelei numite Sirius trăia un tânăr foarte deştept pe care 
am avut cinstea să-l cunosc cu prilejul ultimei lui călătorii 
în măruntul nostru furnicar. Îl chema Micromegas, nume 
care se potriveşte bine tuturor oamenilor mari. Avea opt 
leghe înălţime: opt leghe, adică douăzeci şi patru de mii de 


stânjeni de câte opt palme fiecare. 

Câţiva geometri, oameni totdeauna folositori 
publicului, vor lua îndată pana şi vor găsi că, deoarece 
domnul Micromegas, locuitor din ţara lui Sirius, are de la 
cap la picioare douăzeci şi patru de mii de stânjeni, care 
fac o sută douăzeci de mii de palme domneşti, şi având în 
vedere că noi, cetăţeni ai pământului, n-avem decât şase 
palme, iar globul nostru are vreo nouă mii de mile de jur- 
împrejur, vor găsi, zic, că globul care l-a produs pe domnul 
Micromegas trebuie neapărat să aibă o circumferință de 
douăzeci şi unu de milioane şase sute de mii de ori mai 
mare decât măruntul nostru pământ. Nimic nu-i mai 
simplu şi mai obişnuit în natură decât ceva de soiul acesta. 
Statele unor suverani din Germania sau ltalia, pe care le 
poţi înconjura într-o jumătate de ceas, comparate cu 
imperiul Turciei, al Moscoviei sau al Chinei, nu sunt decât 
o foarte slabă imagine a nemaipomenitelor deosebiri pe 
care natura le-a pus în toate fiinţele. 

Dacă statura excelenţei-sale are înălţimea pe care 
am scris-o, toţi sculptorii şi toţi pictorii noştri vor admite 
fără greutate că o curea cu care domnia-sa Işi încinge 
mijlocul poate să aibă o lungime de cincizeci de mii de 
palme domneşti, ceea ce înfăţişează o talie destul de 
frumoasă. 

Cât despre mintea lui, e una din cele mai cultivate pe 
care le avem; ştie o mulţime de lucruri şi a şi născocit 
câteva; nici n-avea două sute cincizeci de ani când, în timp 
ce studia, cum e obiceiul, la colegiul iezuiţilor de pe 
planeta pe care locuieşte, a descoperit, prin puterea minţii 
lui, peste cincizeci de teoreme de-ale lui Euclid. Aşadar, cu 
optsprezece mai mult decât Blaise Pascal, care, după cea 
descoperit treizeci şi două jucându-se (cel puţin aşa spune 
soră-sa), a ajuns mai târziu un geometru destul de 
mediocru şi un foarte prost metafizician. Pe la vreo patru 
sute cincizeci de ani, când abia ieşea din copilărie, a 
disecat o mulţime de insecte de acelea mici care n-au nici 
măcar o sută de palme diametru şi care nu se văd cu 
microscoapele obişnuite; a scris cu acest prilej o carte 


foarte curioasă, dar care i-a adus oarecare neajunsuri. 
Mulftiul din ţara lui, mare chiţibuşar şi foarte ignorant, 
Găsi în cartea lui nişte afirmaţii suspecte, necuviincioase, 
îndrăzneţe, unele eretice, altele care miroseau a erezie, şi 
îl urmări cu străşnicie: trebuia ştiut dacă forma 
substanţială a puricilor din Sirius era de aceeaşi natură cu 
aceea a melcilor. Micromegas se apără cu mult spirit. 
Femeile îi luară partea. Procesul ţinu două sute douăzeci 
de ani. În sfârşit, muftiul puse pe nişte jurisconsulţi să 
condamne cartea pe care n-o citiseră, şi autorul primi 
ordin să nu mai dea pe la Curte timp de opt sute de ani. 
Micromegas nu se prea supără că fusese alungat de 
la Curte, care era plină numai de clevetiri şi de josnicii. 
Făcu un cântec foarte nostim împotriva muftiului, de care 
acesta nici nu se sinchisi. Pe urmă începu să se plimbe din 
planetă în planetă ca să-şi desăvârşească, cum se spune, 
sufletul şi mintea. Cei care nu călătoresc decât cu 
poştalionul bău cu landoul vor fi desigur mirăţi de felul 
cum umblă lumea pe-acolo pe sus; fiindcă noi, pe 
grămăjoara noastră de noroi, nu pricepem nimic dincolo de 
obişnuinţele noastre. Călătorul nostru cunoştea de minune 
legile gravitaţiei, precum şi toate forţele atractive şi 
repulsive. Se slujea de de atât de bine incit, când cu 
ajutorul unei raze de soare, când cu vreo cometă, mergea 
din glob în glob, el şi cu familia lui, aşa cum o pasăre 
zboară din ram în ram. Străbătu în puţină vreme Calea 
Lactee; şi sunt nevoit să spun că n-a văzut niciodată, 
printre stelele cu care această cale e presărată, acel 
preafrumos cer empireu pe care ilustrul vicar Derham se 
laudă că l-a văzut cu luneta lui. Nu vreau de loc să spun că 
domnul Derham n-a văzut bine, ferească Dumnezeu! dar 
Micromegas a fost chiar la faţa locului şi ştiu că e bun 
observator, şi pe urmă eu nu vreau să contrazic pe nimeni. 
Micromegas, după ce făcu un ocol, ajunse în planeta 
Saturn. Oricât de obişnuit era el să vadă lucruri noi, la 
început, când văzu cât e de mic globul acesta şi cât de 
mărunți sunt locuitorii lui, nu-şi putu ţine zâmbetul acela 
de superioritate pe care 11 au chiar oamenii cei mai 


înţelepţi. Pentru că, la urma urmei, Saturn e numai de 
nouă bute de ori mai mare decât pământul şi cetăţenii de 
pe acele meleaguri sunt nişte pitici nu mai înalţi de vreo 
mic de stânjeni. La început Micromegas râse niţel de 
oamenii aceştia, cam aşa cum un muzician italian, când 
vine în Franţa, râde de muzica lui Lulli. Dar, fiindcă era un 
ins cu judecată, îşi dădu repede seama că o fiinţă care 
gândeşte poate foarte bine să nu fie ridicolă pentru că are 
numai şase mii de palme înălţime. După ce răspândi uimire 
printre dânşii, Micromegas al obişnui cu saturnienii. Legă 
o strânsă prietenie cu secretarul Academiei din Saturn, un 
om de duh care, ce-i drept, nu descoperise nimic, dar tare 
făcea dări de scamă foarte bune despre descoperirile 
altora şi care făcea binişor versuri mărunte şi calcule 
uriaşe. Voi însemna aici, pentru mulţumirea cititorilor, 
nişte vorbe ciudate pe care le rostiră odată între dânşii 
Micromegas şi domnul secretar. 

Capitolul II CE AU VORBIT INTRE DÂNŞII 
LOCUITORUL DIN SIRIUS ŞI CEL DIN SATURN 

După ce excelenţa-sa se culcă şi secretarul se 
apropie de faţa lui, Micromegas spuse: 

— Trebuie să mărturisim că natura e foarte variată. 

— Da, zise saturnianul, natura e ca o grădină ale 
cărei flori...! 

— Lasă-mă cu grădina dumitale, spuse Micromegas. 

— Ea este ca o adunare de blonde şi de brune ale 
căror haine... 

— Ce am cu cu brunele dumitale? zise Micromegas. 

— Atunci e ca o galerie de pictură care... 

— Nu, spuse călătorul; natura e ca natura. De ce să-i 
cauţi comparații? 

— Pentru plăcerea dumitale, răspunse secretarul. 

— Nu vreau să am nicio plăcere, vreau să învăţ ceva. 
Spune-mi mai întâicâte simţuri au oamenii de pe globul 
dumitale? 


1 Voltaire îşi bate joc de stilul încărcat din Conversaţiile despre 
pluralitatea lumilor de Fontencille, literat francez, fost socretar perpetuu 
al Academiei dc ştiinţe (16571757) (n.t.). 


— Avem şaptezeci şi două de simţuri, spuse 
academicianul; şi ne plângem mereu că avem prea puţine, 
închipuirea noastră trece dincolo de nevoile noastre. Noi 
găsim că, mulţumită celor şaptezeci şi două de simţuri ale 
noastre, inelului nostru şi celor cinci sateliți ai noştri, 
suntem prea mărginiţi; şi, cu toată curiozitatea noastră şi 
cu tot numărul destul de mare d pasiuni pe care le 
pricinuiesc cele şaptezeci şi două q simţuri, avem timp 
destul să ne plictisim. 

— Cred, spune Micromegas. Noi, pe globul nostru, 
avem aproape o mie de simţuri şi tot ne mai rămâne o 
dorinţă vagă, un fel de nelinişte care ne spune într-una că 
nu suntem mare lucru şi că există fiinţe mult mai 
desăvârşite. Am călătorit şi eu puţin; am văzut muritori 
care sunt mult mai prejos decât noi; am văzut alţii mult 
mai presus; dar n-am văzut niciun muritor care să n-aibă 
mai multe dorinţe decât nevoi adevărate şi mai multe nevoi 
decât satisfacţii. Voi ajunge poate cândva în ţara în care nu 
lipseşte nimic; până acum însă nu mi-a dat nimeni vreo 
veste sigură despre ţara aceea. 

Saturnianul şi locuitorul din Sirius se pierdură atunci 
în presupuneri; dar, după multe argumentări foarte 
iscusite şi foarte nesigure, trebuiră să se întoarcă la fapte. 

— Cât timp trăiţi dumneavoastră? întrebă 
Micromegas. 

— O! puţin de tot, răspunse prichindelul din Saturn. 

— Tot aşa şi noi. Mereu ne plângem de prea puţin. 
Asta trebuie să fie o lege universală a naturii. 

— Vai! spuse saturnianul; nu trăim decât cinci sute 
de revoluţiuni solare complete. (Cam vreo cincisprezece 
mii de ani după numărătoarea noastră.) După cum vezi, 
asta înseamnă să mori aproape în clipa în care te-ai 
născut. Viaţa noastră este un punct, durata noastră o clipă, 
globul nostru un atom. Abia ai început să înveţi ceva şi 
mori înainte de a fi căpătat oarecare experienţă. În ce mă 
priveşte, eu nu fac niciun plan; mă socotesc o picătură de 
apă într-un ocean fără margini. Mi-e ruşine, mai ales în 
faţa dumitale, de mutra ridicolă pe care o am în lume. 


Micromegas îi spuse: 

— Dacă n-ai fi filosof, m-aş teme să nu le mâhnesc 
spunându-ţi că viaţa noastră este de şapte sute de ori mai 
lungă decât a voastră; dar dumneata ştii foarte bine că 
atunci când trebuie să înapoiezi elementelor trupul pe care 
11 ai şi să însufleţeşti din nou natura sub altă formă, adică 
ceea ce se cheamă a muri, atunci când clipa aceasta de 
metamorfoză a sosit, faptul că ai trăit o veşnicie sau că ai 
trăit o zi este exact acelaşi lucru. Am fost în locuri unde 
lumea trăieşte de o mie de ori mai mult decât la noi şi am 
văzut că şi acolo lumea e nemulțumită. Pretutindeni însă 
cânt şi oameni cuminţi care ştiu să se mulţumească cu ce 
au şi să mulţumească Autorului naturii. El a răspândit în 
universul acesta o sumedenie de varietăţi, cu un fel de 
uniformitate minunată. De exemplu, toate fiinţele care 
gândesc sunt deosebite unele de altele şi toate se 
aseamănă în fond prin aptitudinea gândirii şi a dorinţei. 
Materia este răspândită pretutindeni, însă are pe fiecare 
glob însuşiri deosebite. Câte însuşiri deosebite are materia 
voastră? 

— Dacă vorbeşti, spuse saturnianul, de acele însuşiri 
fără care noi credem că planeta aceasta n-ar putea să 
dureze în starea în care este, atunci avem trei sute, ca de 
exemplu întinderea,  impenetrabilitatea, mobilitatea, 
gravitația, divizibilitatea şi celelalte. 

— Desigur, zise călătorul, că acest număr mic de 
însuşiri ajunge pentru scopul cu care Creatorul a clădit 
locuinţa voastră mică. Admir în toate înţelepciunea lui; văd 
pretutindeni deosebiri, dar pretutindeni văd şi potriviri. 
Planeta voastră e mică, locuitorii de asemenea sunt mici, 
aveţi puţine senzaţii; materia voastră are însuşiri puţine; 
toate acestea sunt opera Providenţei. Spune-mi acum ce 
culoare are soarele vostru, cercetând bine? 

— Alb bătând tare în gălbui, răspunse saturnianul. Şi 
când divizăm o rază atunci vedem că e alcătuită din şapte 
culori. 

— Soarele nostru bate în roşu, spuse Micromegas, şi 
avem treizeci şi nouă de culori primordiale. Printre toţi 


sorii pe care i-am văzut de aproape nu sunt doi care să 
semene unul cu altul, aşa cum la voi nu este faţă care să 
nu fie deosebită de toate celelalte. 

După mai multe alte întrebări de acelaşi fel, 
Micromegas voi să ştie câte substanţe total diferite se 
aflau în Saturn. Află că nu erau decât vreo treizeci; aşa, de 
exemplu, Dumnezeu, spaţiul, materia, fiinţele corporale 
care simt, fiinţele corporale care simt şi gândesc, fiinţele 
care gândesc şi n-au corp, cele care se pătrund, cele care 
nu se pătrund şi altele. Micromegas, care cunoştea trei 
sute şi care descoperise încă vreo trei mii în călătoriile lui, 
îl uimi grozav pe filosoful din Saturn. În fine, după ce îşi 
spuseră unul altuia puţintel din ceea ce ştiau şi mult din 
ceea ce nu ştiau, după ce discutară timp de-o revoluţiune 
solară, hotărâră să facă împreună o scurtă călătorie 
filosofică. 

Capitolul III CALATOKIA CELOR DOI LOCUITORI 
DIN SIRIUS ŞI DIN SATURN 

Filosofii noştri voiau tocmai să se îmbarce în 
atmosfera lui Saturn cu o frumoasă provizie de 
instrumente matematice, când amanta saturnianului care 
aflase de aceste pregătiri veni plângând să-i facă 
reproşuri. Era o brunetă frumuşică, care n-avea decât şase 
sute şaizeci de stânjeni, dar înlocuia cu multe alte însuşiri 
plăcute micimea staturii. 

— Ce cruzime! spuse ea. După ce ţi-am rezistat o mie 
cinci sute de ani, când, în sfârşit, începeam să fiu a ta, 
când abia o sută de ani am petrecut în braţele tale, tu mă 
părăseşti ca să te duci să te plimbi cu un uriaş din altă 
lume. Vad acum că eşti mânat numai de curiozitate; 
niciodată nu m-ai iubit. Dacă ai fi saturnian adevărat, ai fi 
credincios în dragoste. Unde te duci? Ce vrei? Cei cinci 
sateliți ai noştri nu sunt aşa de nestatornici ca tine şi nici 
inelul nostru nu-i aşa de schimbător. Foarte bine! N-am să 
mai iubesc niciodată pe nimeni. 


2 Autor al lucrărilor: Matematica universală prescurtată şi Clavecinul 
ocular (n.t.). 


Filosoful o îmbrăţişă şi plânse Împreună cu ea cât era 
el de filosof; şi doamna, după ce leşină, se duse să-şi aline 
necazul cu un filfizon de prin partea locului. 

Curioşii noştri plecară. Mai întâi săriră pe inelul lui 
Saturn, pe care 11 găsiră destul de turtit, aşa cum foarte 
bine a ghicit un locuitor al micului nostru glob.l De acolo 
merseră din satelit în satelit. Pe lângă cel din urmă tocmai 
trecea o cometă; Micromegas şi saturnianul săriră pe 
cometă cu servitorii lor şi cu instrumentele pe care le 
aveau cu dânşii. După ce făcură vreo sută cincizeci de 
milioane de leghe, ajunseră la sateliții lui Jupiter. Ajunseră 
în Jupiter şi stătură acolo un an, în care timp aflară tot 
felul de secrete interesante care acum ar fi sub tipar dacă 
domnii inchizitori n-ar fi găsit în ele câteva afirmaţii cam 
tari. Eu am citit manuscrisul în biblioteca ilustrului 
arhiepiscop de... care mi-a dat voie să-i văd cărţile cu o 
mărinimie şi o bunătate ce merită toate laudele. 

Dar să pe întoarcem la cei doi călători. 

După ce plecară din Jupiter, străbătură o întindere de 
vreo sută de milioane de leghe şi trecură pe lângă planeta 
Marte care, după cum se ştie, e de cinci ori mai mică decât 
micul nostru glob. Zăriră doi sateliți care slujesc acestei 
planete şi pe care astronomii noştri nu i-au văzut încă. Ştiu 
că părintele Caste12 va scrie, chiar destul de frumos, 
împotriva existenţei acestor sateliți; dar eu mă adresez 
celor care judecă prin analogie. Aceşti filosofi de treabă 
ştiu cât de greu ar fi ca Marte, care e atât de departe de 
soare, să n-aibă măcar doi sateliți. În sfârşit, călătorilor 
noştri li se păru totul aşa de mic, încât se tremură că n-au 
să găsească unde să doarmă şi trecură mai departe ca doi 
călători care nu vor să se oprească la cârciuma din sat şi 
merg înainte ca s-ajungă în oraş. Dar lui Micromegas şi 
saturnianului le păru rău că n-au rămas. Merseră o 
mulţime de drum şi nu găsiră nimic. În sfârşit, zăriră o 
luminiţă; era Pământul: pentru nişte oameni care veneau 
din Jupiter asta era o nimica toată. Cu toate acestea, de 
frică să nu le pară rău şi de data asta, se hotărâră să 
debarce. Se duseră pe coada cometei şi, găsind o auroră 


boreală, se urcară în ea şi sosiră pe pământ, pe ţărmul de 
miazănoapte al Mării Baltice, la 5 iulie stil nou, 1737. 

Capitolul IV 

CE LI SE ÎNTÂMPLA PE GLOBUL PĂMÂNTESC 

După ce se odihniră puţin, mâncară la dejun doi 
munţi pe care slujitorii îi gătiră destul de bine. Pe urmă 
vrură să vadă ţărişoara în care ajunseseră. Merseră mai 
întâi de la miazănoapte la miazăzi. Pasul obişnuit al lui 
Micromegas şi al slujitorilor lui era de vreo treizeci de mii 
de stânjeni. Piticul din Saturn venea şi el în urmă gâfâind: 
trebuia să facă vreo doisprezece paşi când celălalt făcea 
numai unul. ÎInchipuiţi-vă (dacă e îngăduit să se facă 
asemenea comparații) un căţeluş cât pumnul care merge 
după un căpitan din garda regelui Prusiei. 

Cum străinii noştri mergeau destul de repede, făcură 
ocolul pământului în treizeci şi şase de ceasuri. E drept că 
soarele, sau mai degrabă pământul, face călătoria asta 
într-o zi; dar trebuie socotit că mergi mult mai uşor atunci 
când te învârţi în jurul axei tale decât atunci când umbli pe 
jos. Se întoarseră aşadar acolo de unde plecaseră, după ce 
văzuseră balta aceea, aproape imperceptibilă pentru 
dânşii, care se cheamă Mediterana, şi iazul acela mititel 
care, sub numele de Oceanul cel Mare, înconjoară 
muşuroiul. Prichindelului nici nu-i ajunsese până la 
genunchi, iar Micromegas abia dacă îşi udase călcâiele. 
Umblară în toate părţile şi făcură tot ce le sta în putinţă ca 
să afle dacă globul acesta e locuit sau nu. Se aplecară, se 
lungiră la pământ, pipăind cu degetele. Dar ochii şi mâinile 
lor, nefiind potrivite pentru micile fiinţe care se târăsc aici, 
nu primiră nici cea mai mică senzaţie care ar fi putut să-i 
facă să creadă că noi şi confrații noştri locuitori ai acestei 
planete avem cinstea să existăm. 

Piticul, care judeca uneori lucrurile cam prea repede, 
trase concluzia că pe pământ nu-i nimeni. Primul argument 
era că nu văzuse pe nimeni. Micromegas îl făcu, cu 
politeţe, să înţeleagă că argumentarea era destul de blabă. 

— Dumneata, spuse el, cu ochii dumitale mici, nu vezi 
unele btele de-a cincizecea mărime pe care eu le văd 


foarte bine; tragi de aici concluzia că stelele acelea nu 
există? 

— Nu, zise piticul, dar eu am pipăit bine. 

— Da, însă ai simţit prost. 

— Globul acesta, spuse piticul, e aşa de rău construit, 
e aşa de neregulat şi are o formă care mi se pare aşa de 
caraghioasă 1 Aici totul parcă e în haos: ia uită-te ce 
pârâiaşc, niciunul nu curge drept; iazurile astea nu sunt 
nici rotunde, nici pătrate, nici ovale şi n-au nicio formă 
regulată; planeta asta e plină de o mulţime de pietricele 
ascuţite care mi-au zgâriat tălpile. (Erau munţii.) Şi pe 
urmă, ia te uită ce formă are tot globul 1 Cât de stângaci 
se învârteşte împrejurul Soarelui, aşa încât regiunile 
polare sunt sterpei să-ţi spun drept, eu cred că pe aici nu-i 
nimeni, fiindcă nişte oameni sănătoşi la minte n-ar vrea să 
locuiască aici. 

— Dar poate că într-adevăr cei care locuiesc aici nu 
sunt sănătoşi la minte, zise Micromegas. Sunt oarecare 
aparenţe ce mă fac să bănuiesc că toate acestea nu-s 
făcute degeaba. Dumneata spui că aici totul ţi se pare 
neregulat fiindcă în Jupiter şi în Saturn totul e aliniat. 
Poate tocmai din pricina asta aici este oarecare 
învălmăşeală. Nu ţi-am spus că în călătoriile mele am 
observat totdeauna diversitate? 

Saturnianul răspunse la toate aceste argumente. 
Discuţia n-ar mai fi luat sfârşit dacă Micromegas, din 
fericire, înfierbântându-se la vorbă, nu şi-ar fi rupt şnurul 
colierului său de diamante. Diamantele se rostogoliră pe 
jos: erau nişte pietre frumoase, de felurite mărimi; cele 
mai mari cântăreau două sute de ocale şi cele mici 
douăzeci şi cinci. Piticul culese câteva de pe jos. Ducându- 
le la ochi, băgă de seamă că aceste diamante, prin felul 
cum erau şlefuite, erau nişte microscoape excelente. Luă 
atunci un mic microscop de o sută şaizeci de stânjeni 
diametru şi-l puse la ochi. Micromegas alese şi el unul de 
două mii cinci sute de stânjeni. Erau foarte bune; dar la 
început nu văzură nimic cu ele; trebuiau să le potrivească. 
În sfârşit, locuitorul din Saturn văzu ceva imperceptibil 


care se mişca aproape de faţa apei în Marea Baltică: era o 
balenă. O luă uşurel cu degetul cel mic şi, punând-o pe 
unghia degetului cel mare, o arătă lui Micromegas, care 
începu iarăşi să râdă de micimea locuitorilor planetei 
noastre. Saturnianuf, convins acum că lumea noastră e 
locuită, îşi închipui repede că e locuită numai de balene; şi 
fiindcă îi plăcea să cerceteze tot, vru să afle ce anume 
punea în mişcare acest atom de nimic, dacă avea idei, o 
voinţă, o libertate. Micromegas fu foarte încurcat: cercetă 
animalul cu atenţie şi ajunse la concluzia că nu era niciun 
motiv să se creadă că ar putea fi un suflet în el. Cei doi 
călători erau deci gata să creadă că în locuinţa noastră nu 
este spirit, când deodată, cu ajutorul microscopului, zăriră 
un lucru mai mare decât o balenă şi care plutea pe Marea 
Baltică. După cum se ştie, tocmai pe vremea aceea, un stol 
de filosofi se întorcea de la cercul polar? unde făcuseră 
nişte observaţii la care nimeni nu se mai gândise. Gazetele 
au scris atunci că nava lor a fost aruncată de furtună şi 
sfărâmată pe ţărmul Golfului Botnic şi că ei au scăpat cu 
mare greutate; dar nu se ştie niciodată partea ascunsă a 
lucrurilor. Am să povestesc fără înconjur cum s-au 
petrecut lucrurile, fără să pun nimic de la mine, ceea ce 
nu-i de loc uşor pentru un istoric. 

Capitolul V EXPERIENŢE ŞI RAŢIONAMENTE ALE 
CELOR DOI CĂLĂTORI 

Micromegas îşi duse încetişor mina înspre locul unde 
se vedea obiectul, întinse două degete, le trase înapoi de 
teamă să nu se înşele, apoi le desfăcu, le strânse iar şi 
apucă cu multă îndemtnare corabia pe care erau domnii 
aceia şi o puse pe unghie fără să o strângă prea tare, de 
frică să n-g sfarme. 

— E un animal cu totul deosebit de celălalt, spuse 
piticul din Saturn. 

Micromegas puse în podul palmei ceea ce credea el 


3 Aliuiu la expediţia făcută în 173G —1737 în Norvegia de către 
Maupertuis, Glairaut, Le Monnicr, Camus etc. şi fizicianul suedez 
Celsius, cu scopul dc a determina turtirea polilor şi de a măsura un grad 
de meridian (n.t.). 


că e un animal. Călătorii de pe corabie şi marinarii, care 
crezuseră că erau luaţi pe sus de un uragan şi care acum 
îşi închipuiau că ajunseseră pe vreo stâncă, începură să 
mişte cu toţii. Marinarii luară nişte butoaie de vin, le 
aruncară în palma lui Micromegas şi se aruncară şi ei după 
ele. Geometrii îşi luară cadranele, sectoarele şi nişte fete 
lapone şi se coborâră pe degetele lui Micromegas. Se 
agitară atâta încât Micromegas simţi în sfârşit ceva care îi 
gâdila degetele: era un baston cu cui în vârf pe care unul 
din ei i-l înfipsese de vreo palmă în degetul arătător. După 
furnicătura asta, el îşi dădu seama că din animalul acela pe 
care îl ţinea în palmă ieşise ceva, dar deocamdată nu-şi 
închipui mai mult decât atâta. Microscopul, care abia 
putea deosebi o balenă de o corabie, nu putea prinde nişte 
fiinţe atât de imperceptibile cum sunt oamenii. Nu vreau 
să jignesc aici vanitatea nimănui, dar sunt silit să rog pe 
cei ce-şi dau importanţi să facă împreună cu mine o mică 
observaţie şi anume: noi oamenii, cu statura noastră de 
cinci-şase palme, nu suntem mai arătoşi pe pământ decât 
un animal care ar avea în înălţime a şase sute mia parte 
dintr-un deget şi care ar sta pe o minge cu o circumferință 
de zece stânjeni. Închipuiţi-vă acum o fiinţă care ar putea 
ţine pământul în mină şi care ar avea organe ca şi ale 
noastre; şi se poate foarte bine să existe o mulţime de 
astfel de fiinţe: Inchipuiţi-vă ce ar spune ele despre o 
bătălie ca aceea, de pildă, în care am câştigat două sate pe 
care pe urmă a trebuit să le dăm înapoi. 

N-am nicio îndoială că, dacă vreun căpitan de 
grenadieri va citi vreodată cele scrise aici, el va înălța cel 
puţin cu două palme chipiurile soldaţilor; dar 11 anunţ de 
pe acuma că tot degeaba va fi şi că el şi cu ai lui nu vor fi 
niciodată altceva decât nişte fiinţe infinit de mici. 

Câtă iscusinţă minunată nu i-a trebuit filosofului 
nostru din Sirius ca să zărească atomii de care am vorbiţi 
Când Leuwenhoek şi Hartsoekert au văzut ei cei dintâi ori 


4 Leuivenhoek (născut la Delfl In 1632, mort în 1723) şi Hartsoeker 
(născut la Gouda—Olanda în 1G56 şi mort în 1725) sînt celebri prin 
descoperirile lor microscopice. Au descoperit spcrmatozoarii (n.t.). 


au crezut că văd sămânţa din care suntem alcătuiți, n-au 
făcut nici pe departe o descoperire atât de uimitoare. Ce 
plăcere simţi Micromegas când văzu că aceste gângănii se 
agită, când observă toate mişcările lor, când urmări ceea 
ce făceau! Scoase un strigăt şi dădu tovarăşului său de 
călătorie un microscop. 

— Uite-i, strigară deodată amândoi; acum duc nişte 
poveri în spate, se apleacă, se ridică iar. 

Mâinile le tremurau de plăcerea de-a vedea nişte 
lucruri atât de noi şi de teama să nu le piardă. 
Saturnianului, care trecuse de la prea multă neîncredere la 
o prea mare credulitate, i se păru că îi vede lucrând la 
propagarea speciei. 

— A, spuse el, am prins natura asupra faptului l? 

Insă 11 Inşelau aparențele, ceea ce se întâmplă de 
multe ori, fie că te slujeşti, fie că nu te slujeşti de 
microscop. 

Capitolul VI CE LI S-A întî MPLAT CU NIŞTE 
OAMENI 

Micromegas, care era un observator mai bun decât 
piticul lui, văzu lămurit că atomii vorbeau între dânşii. 
Spuse acest lucru tovarăşului său care, ruşinat din pricină 
că se înşelase în privinţa procreaţiei, nu voi să creadă că 
asemenea fiinţe ar putea să-şi comunice idei. Saturnianul 
învăţa cu uşurinţă limbi străine ca şi Micromegas; dar 
pentru că nu-i auzea pe atomii noştri, presupunea că nu 
vorbesc; de altfel, cum ar fi putut avea organe vorbitoare 
aceste fiinţe imperceptibile şi ce ar fi putut ele să-şi 
spună? Ca să vorbeşti trebuie să gândeşti sau măcar pe 
aproape. Dar dacă gândeau, asta însemna că aveau ceva 
asemănător cu un suflet şi să atribui ceva asemănător cu 
un suflet acestor gângănii i se părea absurd. 

— Adineauri, spuse Micromegas, ai crezut că se 
drăgosteau. Crezi oare că poţi să te drăgosteşti fără să 


5 Expresie fericită şi amuzantă a lui Fontcnclle cu prilejul expunerii 
cttorva observaţii de istorie naturală. (Nota ediţiei din Kelil), ediţie 
completă a operelor lui Voltaire, tngrijitft de Beaumarchais şi apărută In 
anii 1784—1787. 


gândeşti şi fără să rosteşti o vorbă cel puţin, fără să te faci 
înţeles? Şi crezi dumneata că e mai greu să produci un 
argument decât un copil? Mie mi se par şi una şi alta un 
mare mister. 

— Nu mai îndrăznesc nici să cred, nici să tăgăduiesc; 
nu mai am nicio părere; trebuie să încercăm să cercetăm 
cu de-amănuntul aceste insecte, vom discuta după aceea. 

— Foarte bine ai spus, zise Micromegas. 

Şi scoase imediat nişte foarfece cu care! şi tăia 
unghiile. Din unghia degetului mare făcu un fel de 
megafon, ca o pâlnie largă, al cărei gât şi-l puse la ureche. 
Circumferinţa pâlniei acoperea corabia şi pe toţi cei care 
erau pe ea. Chiar vocea cea mai slabă intra în fibrele 
circulare ale unghiei, astfel încât, datorită iscusinţei lui, 
filosoful de sus auzi foarte bine bizlitul gângăniilor noastre 
de jos. În câteva ceasuri izbuti să distingă vorbele şi, în 
fine, să priceapă franţuzeşte. Piticul făcu şi el la fel, deşi 
cu mai multă greutate. Mirarea lor creştea în fiecare clipă. 
Auzeau nişte gâze care vorbeau cu destul de multă 
judecată. Jocul acesta al naturii li se părea fără explicare. 
E lesne de închipuit că Micromegas şi saturnianul ardeau 
de nerăbdare să intre în vorbă cu atomii. Se temeau numai 
că vocea lor de tunet, mai ales aceea a lui Micromegas, va 
surzi gizele, fără să fie înţeleasă. Trebuiau s-o facă mai 
slabă. Pentru asta îşi puseră în gură un fel de scobitori al 
căror vârf foarte ascuţit ajungea până lângă corabie. 
Micromegas ţinea piticul pe genunchi şi corabia pe o 
unghie. Îşi înclină capul şi vorbi încet. În sfârşit, cu aceste 
precauţii şi cu multe altele îşi începu astfel vorba: 

— Insecte invizibile, pe care mâna Creatorului v-a 
făcut să vă naşteţi în prăpastia infinitului mic, mulţumesc 
Creatorului că a binevoit să-mi descoperi nişte taine care 
păreau de nepătruns. Poate că la Curtea mea nu s-ar uita 
nimeni la voi. Dar eu nu dispreţuiesc pe nimeni şi vă ofer 
ocrotirea mea. 

Dacă a fost cineva mirat vreodată, apoi au fost 
oamenii care au auzit aceste cuvinte. Nu puteau ghici de 
unde veneau. Preotul corabiei rosti rugăciunile împotriva 


vrăjilor, marinarii traseră câteva înjurături şi filosofii de pe 
corabie făcură un sistem. Dar orice sistem făcură nu 
ghiciră cine vorbise. Piticul din Saturn, care avea o voce 
mai domoalfi decât a lui Micromegas, le spuse atunci pe 
scurt cu ce fel de inşi aveau a face. Le povesti călătoria în 
Saturn, le spuse cine era domnul Micromegas şi, după ce îi 
compătimi din pricină că erau aşa de mici, îi întrebă dacă 
au fost totdeauna în starea asta nenorocită, atât de 
aproape de pieire, ce făceau pe o planetă care părea să 
aparţină balenelor, dacă erau fericiţi, dacă se înmulţeau, 
dacă aveau suflet şi alte multe întrebări de felul acesta. 

Un hitru de pe corabie, mai îndrăzneţ decât ceilalţi şi 
jignit de faptul că cineva crede că el nu are suflet, observă 
pe cel care vorbea prin nişte pinule aţintite asupra unui 
cuadrant, făcu două măsurători şi, la a treia, spuse: 

— Dumneata crezi, domnule, că, dacă ai o mie de 
stânjeni de la cap la picioare, eşti un... 

— O mie de stânjeni! strigă piticul; nemaipomeniţi de 
unde îmi ştie înălţimea? O mie de stânjeni şi nu se înşală 
nici cu un deget măcar i Cum? atomul ăsta m-a măsuraţi 
ştie geometrie, Îmi cunoaşte dimensiunile; şi eu, care 11 
văd numai cu microscopul, nu le cunosc pe ale lui! 

— Da, te-am măsurat, spuse fizicianul, şi acum am 
să-l măsor şi pe tovarăşul dumitale mai mare. 

Propunerea fu primită. Excelenţa-sa se întinse jos 
fiindcă, dacă ar fi rămas în picioare, capul ar fi trecut 
dincolo de nori. Filosofii noştri îi băgară un copac înalt 
într-un loc căruia doctorul Swift i-ar spune pe nume, dar 
pe care eu mă voi feri să-l numesc din pricina marelui 
respect faţă de cucoane. Pe urmă, printr-o înşiruire de 
triunghiuri legate unele de altele, ajunseră la concluzia că 
ceea ce vedeau era într-adevăr un tânăr de o sută douăzeci 
de mii de palme domneşti. 

Micromegas, atunci, rosti aceste cuvinte: 

— Văd acum mai bine decât oricând că nu trebuie să 
judeci nimic după mărimea sa aparentă. O, Doamne, care 
ai dat inteligenţă unor fiinţe care par atât de vrednice de 
dispreţ, infinitul mic îţi dă tot atât de puţină osteneală ca şi 


infinitul mare; şi dacă e cu putinţă să existe fiinţe şi mai 
mici decât acestea, ele ar putea să aibă o minte superioară 
minţii pe care o au superbele animale pe care le-am văzut 
în cer şi care numai cu talpa piciorului ar acoperi globul 
acesta ţie care m-am coborât. 

Unul dintre filosofi îi răspunse că putea fi sigur că 
există în adevăr fiinţe inteligente mult mai mici decât 
omul. Îi povesti nu basmele lui Virgiliu despre albine, ci 
ceea ce Swammerdam a descoperit şi R6 aumur a disecat. 
Îi mai spuse că există animale care sunt faţă de albine ceea 
ce albinele sunt faţă de om, ceea ce Micromegas era faţă 
de animalele acelea atât de mari despre care vorbea, ceea 
ce animalele acelea sunt faţă de alte fiinţe înaintea cărora 
nu par decât nişte atomi. Încetul cu încetul, conversaţia se 
făcu interesantă şi Micromegas vorbi astfel... 

Capitolul VII DK VORBA CU OAMENII 

— O, atomi inteligenţi, în care Fiinţa eternă a vrut să- 
şi arate îndemânarea şi puterea, voi gustaţi negreşit cele 
mai curate bucurii pe planeta voastră fiindcă, cum aveţi 
atât de puţină materie şi păreţi numai spirit, de bună 
seamă că în viaţă nu faceţi altceva decât să iubiţi şi să 
cugetaţi; asta este adevărata viaţă a spiritelor. Nicăieri n- 
am văzut fericire adevărată, dar aici ea există fără 
îndoială. 

La vorbele acestea, toţi filosofii dădură din cap; şi 
unul dintre ei, mai sincer decât ceilalţi, mărturisi că, dacă 
pui deoparte un mic număr de locuitori pe care nu-i ia 
nimeni în seamă, toţi ceilalţi sunt o adunătură de nebuni, 
de răi şi de nenorociti. 

— Avem, spuse el, mai multă materie decât ne 
trebuie ca să facem rău, dacă răul vine de la materie, şi 
prea mult spirit, dacă răul vine de la spirit. Ştii dumneata 
că, de pildă, în clipa când vorbesc, există o sută de mii de 
nebuni din specia noastră, cu pălării în cap, care omoară 
alte o sută de mii de animale cu turbane în cap sau care 


6 Swammerdam (1637 — 1680) a publicat, ca şi Reaumur, mai multe 
lucrări despre insecte (n.t.). 


sunt omorâţi de acestea” şi că aproape pe tot pământul 
acest lucru se obişnuieşte din timpuri imemoriale? 

Micromegas se înfioră şi întrebă care putea să fie 
cauza unor certuri atât de cumplite între nişte animale atât 
de plăpânde. 

— E vorba, spuse filosoful, de nişte grămăjoare de 
noroi mari cât călcâiul dumitale. Dar să nu crezi cumva că 
vreunul dintre milioanele de oameni care se omoară unii 
pe alţii vrea măcar un pai din grămăjoara de noroi. E vorba 
numai ca grămăjoara de noroi să fie a unui om numit 
Sultan, ori a altui om numit, nu ştiu de ce, Cezar. Niciunul, 
nici altul n-au văzut vreodată şi nici nu vor vedea colţişorul 
de pământ despre care e vorba, şi aproape niciunul din 
animalele care se omoară între ele n-a văzut vreodată pe 
animalul pentru care se omoară. 

— Ce păcătoşi! strigă indignat Micromegas. Se poate 
oare închipui o asemenea turbare? Imi vine să fac trei paşi 
şi să zdrobesc cu trei lovituri de picior tot acest furnicar de 
ucigaşi ridicoli! 

— Nu te osteni degeaba, îi spuse cineva. Se duc ei 
singuri de râpă. Trebuie să ştii că în zece ani nu mai 
rămâne nici a suta parte din nenorociţii aceştia; chiar dacă 
n-ar fi tras sabia, foamea, oboseala sau necumpătarca îi 
nimicesc mai pe toţi. Şi, de altfel, nu ei trebuie pedepsiţi, 
ci barbarii aceia sedentari care, din fundul cabinetelor lor, 
ordonă, în ceasurile când îşi fac digestia, măcelărirea unui 
milion de oameni şi care pe urmă aduc pentru asta 
mulţumiri solemne lui Dumnezeu. 

Pe Micromegas îl cuprinse mila faţă de mărunta rasă 
omenească în care descoperea nişte contraste atât de 
uimitoare. El îi întrebă pe filozofi 

— Dacă sunteţi dintre aceia puţini care sunt înţelepţi 
şi dacă, după cum se vede, nu omorâţi pe nimeni pentru 
bani, atunci, spuneţi-mi, vă rog, cu ce vă îndeletniciţi? 

Filosoful răspunse: 


7 E vorba de războiul care a izbucnit în 1736 între Turcia de o parte şi 
Rusia şi Austria de alta şi care sa isprăvit în 1739 prin pacea do la 
Belgrad (n.t.). 


— Disecăm muşte, măsurăm linii, adunăm numere; 
pe înţelegem bine cu privire la două sau trei puncte pe 
care le pricepem şi ne ciorovăim cu privire la alte două sau 
trei mii pe care nu le pricepem. 

Lui Micromegas şi saturnianului le veni imediat gust 
să-i întrebe pe aceşti atomi cugetători cu privire la ce 
lucruri anume se înțelegeau între dânşii. 

— Cât socotiți dumneavoastră, întrebă Micromegas, 
de la Sirius până la steaua ce? mare a Gemenilor? 

Toţi răsppnseră deodată: 

— Treizeci şi două de grade şi jumătate. 

— Cât socotiți de aici până la lună? 

— De şaizeci de ori raza pământului, socoteală 
rotundă. 

— Cât cântăreşte aerul dumneavoastră? 

Credea că cu asta i-a înfundat, dar toţi îi spuseră că 
aerul cântăreşte cam de nouă sute de ori mai puţin decât 
un volum egal de apă uşoară şi de nouăsprezece mii de ori 
mai puţin decât aurul din monede. Piticul din Saturn, mirat 
de răspunsurile lor, fu cât pe ce să ia drept vrăjitori pe 
aceşti inşi despre care, cu un sfert de ceas mai înainte, 
spusese că nu pot avea suflet. 

Micromegas le mai puse o întrebare: 

— Dacă ştiţi aşa de bine ce este în afara voastră, 
atunci fără îndoială că ştiţi şi mai bine ce este înăuntrul 
vostru. Spuneţi-mi ce este sufletul vostru şi cum vă formaţi 
ideile voastre. 

Filosofii vorbiră toţi deodată caf şi mai înainte. Dar 
anim toţi erau de păreri diferite. Cel mai bătrân cita pe 
Aristot, altul rostea numele lui Doscartes, altul pe al lui 
Leibniz, altul pe al lui Locke. Un bătrân peripatetician 
spuse tare şi hotărât: 

— Sufletul este o entelehie şi o cauză prin care are 
puterea de-a fi ceea ce este. Aşa spune textual Arislot, 
pagina 633 din ediţia Luvrului: entele-cheia eşti, etcaetera. 

— Nu prea înţeleg bine greceşte, spuse uriaşul. 

— Nici eu, zise molia filosofică. 

— Atunci de ce îl citezi pe Aristot în greceşte? 


— Pentru că, spuse savantul, e firesc să citezi ce nu 
pricepi de loc în limba pe care o înţelegi cel mai puţin. 

Cartezianul luă cuvântul şi spuse: 

— Sufletul este un Bpirit pur care a primit în 
pântecele mamă-sii toate ideile metafizice şi care, ieşind 
de-acolo, e obligat să se ducă la şcoală şi să înveţe din nou 
tot ce a ştiut atât de bine şi nu va mai şti. 

— Atunci, răspunse animalul de opt leghe, nu mai era 
nevoie ca sufletul tău să fie atât de savant în pântecele 
mamei tale pentru ca să fie atât de ignorant când are să-ţi 
crească barbă şi mustăţi. Dar ce înţelegi tu prin spirit? 

— Ce întrebare! spuse filosoful; habar n-am: se zice 
că nu e materie. 

— Dar ştii măcar ce-i materia? 

— Cum să nu? lată, de exemplu, piatra asta e cenușie 
şi de-o anumită formă; are trei dimensiuni; e grea şi e 
divizibilă. 

— Bine, spuse Micromegas, dar poţi să-mi spui ce 
este lucrul acesta care ţi se pare cenuşiu, greu şi divizibil? 
Tu vezi câteva însuşiri, dar miezul lucrului îl cunoşti? 

— Nu. 

— Atunci nu ştii ce-i materia. 

Domnul Micromegas, întorcându-se către alt înţelept 
pe care îl ţinea pe deget, 11 întrebă ce este sufletul lui şi 
ce face. 

— Nimic, răspunse filosoful acesta care era din 
şcoala lui Malebranche; Dumnezeu face tot pentru mine; În 
el văd tot; el face tot fără ca eu Bă am vreun amestec. 

— Asta e ca şi cum n-ai fi, spuse înțeleptul din Sirius. 
Şi tu, prietene, spuse el unui leibnizian care era pe-acolo, 
ce-i sufletul tău? 

Leibnizianul răspunse: 

— E un ac care arată ceasurile în timp ce trupul meu 
sună; sau, dacă vrei, sufletul sună în timp ce trupul arată 
ceasul; sau sufletul meu e oglinda universului şi trupul 
meu e rama acestei oglinzi: e foarte lămurit. 

Un partizan al lui Locke era pe-aproape şi, când 
Micromegas 11 Întrebă şi pe dânsul, răspunse: 


— Nu ştiu cum gândesc, dar ştiu că totdeauna am 
gândit numai asupra celor transmise de simţurile mele. Că 
există substanţe imateriale şi inteligente, de asta nu mă 
îndoiesc de loc. Dar că lui Dumnezeu i-ar fi cu neputinţă să 
insufle materiei gândul, de asta mă îndoiesc mult. Am 
respect faţă de puterea eternă; nu-i treaba mea s-o limitez. 
Nu afirm nimic, mă mulţumesc să cred că sunt mai multe 
lucruri posibile decât ne închipuim. 

Animalul din Sirius zâmbi; nu-l socoti pe acesta cel 
mai puţin înţelept; iar piticul din Saturn l-ar fi îmbrăţişat 
pe discipolul lui Locke dacă n-ar fi fost o atât de mare 
disproporţie între dânşii. Era însă pe acolo, din nefericire, 
un animal microscopic cu potcap care tăie vorba tuturor 
acelor mici animale filosofice. Spuse că el cunoştea tot 
secretul, că răspunsul se lâăsea in Summa theobgica a 
sfântului Toma din Aquino, îi privi de sus până jos pe cei 
doi locuitori ai cerului şi le spuse că persoana lor, lunile 
lor, sorii lor, stelele lor, totul era făcut numai şi numai 
pentru om. La vorbele acestea, călătorii noştri, sprijinindu- 
so unul de altul, fură apucaţi de râsul acela fără sfârşit 
care, după Homer, este apanajul zeilor. Umerii şi pântecolc 
li se cutremurau şi, în zguduielile acestea, corabia pe care 
Micromegas o ţinea pe unghie căzu în 

saturnianului. Incepură amândoi s-o caute. În Bărşit găsiră 
echipajul şi-l potriviră iar cum trebuie. Micromegas luă iar 
în palmă gâzele. Vorbi iarăşi cu ele, cu multă bunătate, 
deşi în fundul inimii era supărat când vedea că cei infinit 
de mici au o mândrie aproape infinit de mare. Le făgădui 
că va face pentru dânşii o carte frumoasă de filosofie, 
scrisă foarte mărunt ca s-o poată citi, şi că din cartea asta 
vor afla adevărul. Chiar aşa şi făcu; înainte de-a pleca le 
dădu volumul. Volumul fu adus la Paris, la Academia de 
Ştiinţe. Dar când secretarul academiei îl deschise, nu văzu 
nimic decât nişte file albe. 

— A, spuse el, eram sigur! 

1 Iluygens, fizician, geometru şi astronom olandez 
(1G29 - 1695) (n.t.). 


